Դոկտոր Բլեյկը եղել էր Վարդանի մաթեմատիկայի դասախոսը «Ռոբերտ քոլեջում», և մինչև վերջերս նրանք նամակագրական կապ էին պահպանում։ Նա շատ ճարպիկ մարդ էր, որը կապեր ուներ բոլոր միջավայրերում։ Նա կկարողանար կեղծ փաստաթղթեր ճարել, որոնց շնորհիվ Վարդանը կճանապարհորդեր առանց խոչրնդոտների։ Կեսարիան գտնվում էր ավելի քան երեք հարյուր հիսուն կիլոմետրի վրա, և Վարդանը ստիպված կլիներ հեռանալ այն շրջանից, ուր անկասկած գտնվում էին նրա կինն ու որդին, սակայն այլ ելք չկար։